stanford-oval/wikipedia huggingface dataset:
Yleisurheilun GP-kisat 2021
Osakilpailut > Joensuu

Joensuun GP-kisat järjestettiin 14. heinäkuuta 2021. Yleisön suosikkiurheilijaksi valittiin Mikko Paavola.
Miehet
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 200 m (+0,7) |  Samuli Samuelsson | 10,35 |  Jamal Rhoden-Stevens | 10,45 |  Oskari Lehtonen | 10,53 |
| 800 m |  Konstantin Holmogorov | 1.46,51 |  Johan Rogestedt | 1.47,27 |  Joonas Rinne | 1.47,28 |
| 3 000 m |  Topi Raitanen | 7.49,00 |  Ben Buckingham | 7.49,85 |  Jerry Motsau | 7.55,31 |
| Seiväshyppy |  Mikko Paavola | 5,71 |  Tommi Holttinen | 5,47 |  Urho Kujanpää | 5,47 |
| Pituushyppy |  Sebastian Ree Pedersen | 7,77 (+0,9) |  Pyry Keränen | 7,50 (+0,1) |  Kasperi Vehmaa | 7,09 (+0,1) |
| Keihäänheitto |  Oliver Helander | 78,95 |  Antti Ruuskanen | 77,49 |  Jami Kinnunen | 76,76 |
Naiset
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 100 m (+0,7) |  Ina Huemer | 11,49 |  Anniina Kortetmaa | 11,73 |  Ilona Luoma | 12,18 |
| 400 m |  Sandra Knezevic | 53,83 |  Aino Pulkkinen | 54,04 |  Claire Mooney | 54,55 |
| 1 500 m |  Rose Davies | 4.12,30 |  Isobel Batt-Doyle | 4.12,53 |  Marissa Damink | 4.12,74 |
| 100 m aidat (+0,2) |  Reetta Hurske | 13,17 |  Diana Suumann | 13,67 |  Kreete Verlin | 13,86 |
| Korkeushyppy |  Marija Lasitskene | 2,00 |  Tatiána Goúsin | 1,88 |  Inika McPherson | 1,85 |
| Kolmiloikka |  Hanna Minenko | 14,28 (+1,2) |  Naomi Ogbeta | 13,85 (+0,3) |  Elina Kostiainen | 12,91 (+0,5) |
| Kuulantyöntö |  Axelina Johansson | 17,50 |  Senja Mäkitörmä | 16,52 |  Eveliina Rouvali | 16,05 |
| Keihäänheitto |  Jatta-Mari Jääskeläinen | 54,30 |  Saara Lipsanen | 54,26 |  Minna Hollanti | 51,55 |
Osakilpailut > Lapinlahti

Lapinlahden GP-kisat järjestettiin 17. heinäkuuta 2021. Yleisön suosikkiurheilijaksi valittiin Eemil Helander.
Miehet
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 200 m (A: -0,2, B: -0,1) |  Oskari Lehtonen | 21,04 (A) |  Santeri Örn | 21,13 (B) |  Samuli Samuelsson | 21,24 (A) |
| 1 500 m |  Emil Danielsson | 3.38,75 |  Jerry Motsau | 3.38,79 |  Johan Rogestedt | 3.39,31 |
| 5 000 m |  Eemil Helander | 13.55,80 |  Olver Löfqvist | 13.57,02 |  Eero Saleva | 14.06,77 |
| 110 m aidat (-0,3) |  Elmo Lakka | 13,49 |  Mikdat Sevler | 13,55 |  Valtteri Kalliokulju | 14,42 |
| Seiväshyppy |  Mikko Paavola | 5,50 |  Urho Kujanpää | 5,40 |  Eetu Turakainen | 5,15 |
| Pituushyppy |  Sebastian Ree Pedersen | 7,91 (+1,3) |  Kristian Bäck | 7,75 (0,0) |  Pyry Keränen | 7,13 (-0,1) |
| Moukarinheitto |  Tuomas Seppänen | 72,48 |  Aleksi Jaakkola | 71,17 |  Markus Kokkonen | 69,53 |
Naiset
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 200 m (-0,1) |  Anniina Kortetmaa | 23,42 |  Mette Baas | 23,76 |  Aino Pulkkinen | 23,79 |
| 800 m |  Claire Mooney | 2.04,04 |  Olga Onufrijenko | 2.04,29 |  Viola Westling | 2.05,00 |
| 5 000 m |  Isobel Batt-Doyle | 15.16,19 |  Rose Davies | 15.32,30 |  Renata Pliś | 16.12,18 |
| Korkeushyppy |  Mariya Lasitskene | 1,92 |  Ella Junnila | 1,89 |  Tatíana Goúsin | 1,86 |
| Kuulantyöntö |  Axelina Johansson | 18,04 |  Senja Mäkitörmä | 16,28 |  Eveliina Rouvali | 16,01 |
| Moukarinheitto |  Sofia Palkina | 70,19 |  Kati Ojaloo | 66,15 |  Kiira Väänänen | 64,70 |
Osakilpailut > Lahti

Lahden GP-kisat järjestettiin 19. elokuuta 2021. Yleisön suosikkiurheilijaksi valittiin Wilma Murto.
Miehet
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 100 m (+0,6) |  Ferdinand Omurwa | 10,09 |  Samuli Samuelsson | 10,33 |  Viktor Thor | 10,54 |
| 800 m |  Thomas Randolph | 1.44,98 |  Joonas Rinne | 1.45,96 |  Konstantin Holmogorov | 1.46,09 |
| 3 000 m |  Narve Gilje Nordås | 7.41,31 |  Andreas Almgren | 7.41,72 |  Simon Debognies | 7.46,24 |
| Pituushyppy |  Ingar Kiplesund | 7,67 (+1,5) |  Simo Lipsanen | 7,56 (-0,5) |  Kalle Salminen | 7,37 (+0,2) |
| Keihäänheitto |  Lassi Etelätalo | 81,95 |  Jami Kinnunen | 78,60 |  Gatis Cakšs | 75,71 |
Naiset
| Laji | 1>  sija | Tulos | 2>  sija | Tulos | 3>  sija | Tulos |
| --- | --- | --- | --- | --- | --- | --- |
| 100 m (1. juoksu) (+2,0) |  Lotta Kemppinen | 11,60 |  Nea Mattila | 11,74 |  Merituuli Jääskeläinen | 11,82 |
| 100 m (2. juoksu) (-0,4) |  Lotta Kemppinen | 11,63 |  Nea Mattila | 11,92 |  Merituuli Jääskeläinen | 11,95 |
| 800 m |  Sara Kuivisto | 2.01,38 |  Noélie Yarigo | 2.02,77 |  Katie Kirk | 2.02,96 |
| 3 000 m |  Svetlana Aplatshkina | 8.56,58 |  Sarah Healy | 8.57,04 |  Izzy Fry | 9.03,96 |
| 100 m aidat (+1,3) |  Reetta Hurske | 13,01 |  Anni Siirtola | 13,28 |  Saara Keskitalo | 13,30 |
| Korkeushyppy |  Heta Tuuri | 1,85 |  Tatjana Jermatshenkova | 1,82 |  Sini Lällä | 1,79 |
| Seiväshyppy |  Wilma Murto | 4,63 |  Elina Lampela | 4,45 |  Saga Andersson | 4,25 |
| Pituushyppy |  Tähti Alver | 6,33 (-1,2) |  Malin Otterling Marmbrandt | 6,32 (+1,4) |  Taika Koilahti | 6,11 (+0,2) |
| Keihäänheitto |  Sanne Erkkola | 54,91 |  Jatta-Mari Jääskeläinen | 54,00 |  Saara Lipsanen | 53,42 |
Brysselin joulumarkkinat

Joulumarkkinoiden näyttävät valot.
Brysselin joulumarkkinat  on perinteinen joulunalusajan tapahtuma Brysselissä Belgiassa.  Ne järjestetään kaupungin keskustassa Grand-Placella. Eri Euroopan maat ovat edustettuina omissa kojuissaan, joissa myydään perinteisiä joulukoristeita ja pikkulahjoja. Joulun lähestyessä ruoka nousee torilla suurempaan rooliin. Samaan aikaan Kalatorista tehdään luistinrata.
Markkinoihin liittyy myös monenlaisia huvituksia lapsille ja aikuisille, kuten maailmanpyörä ja karuselli.
Aiheesta muualla

Kuvia tai muita tiedostoja aiheesta Brysselin joulumarkkinat Wikimedia Commonsissa
Charles White

Charles White (22. tammikuuta 1958 – 11. tammikuuta 2023) oli yhdysvaltalainen amerikkalaisen jalkapallon pelaaja. Hän voitti vuonna 1979 Heisman Trophyn.
Etelä-Kalifornian yliopistossa luomansa menestyksekkään uran ansiosta White pääsi vuonna 1996 College Football Hall of Fameen.
White pelasi NFL-tasolla vuosina 1980–1988 seuroinaan Cleveland Browns (1980–1984) ja Los Angeles Rams (1985–1988). Hän pääsi Pro Bowl -tähdistöotteluun 1987.
Chandra Crawford

| Mitalit | Mitalit | Mitalit |  |
| --- | --- | --- | --- |
|  Chandra Crawford |  Chandra Crawford |  Chandra Crawford |  |
Maa:   Kanada
Naisten hiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | sprintti |  |
Chandra Crawford  (s. 19. marraskuuta 1983) on entinen kanadalainen sprinttihiihtoon erikoistunut maastohiihtäjä ja olympiavoittaja. Torinon olympialaisissa 2006 Crawford yllätti useat ja voitti vapaan tyylin sprinttikilpailun ylivoimaisesti.
Olympiavoittoaan lukuun ottamatta Crawford ei menestynyt arvokisoissa. Oberstdorfin MM-kilpailuissa 2005 hän sijoittui sprintin karsinnassa 45:nneksi ja Sapporon MM-kilpailuissa 2007 sijalle 32. Sapporossa hän karsiutui lisäksi sprinttiviestin alkuerissä sijoittuen lopputuloksissa 15:nneksi.
Maailmancupissa Crawford on voittanut vapaan hiihtotavan sprinttikilpailut Canmoressa 26. tammikuuta 2008 ja Lahdessa 1. maaliskuuta 2008. Sprintticupin loppupisteissä hän oli kaudella 2007–2008 seitsemäs. Sitä ennen hän oli menestynyt maailmancupissa vain kaudella 2005–2006, jolloin sijoittui 4. helmikuuta käydyssä Davosin sprinttikilpailussa kolmanneksi. Lisäksi hän ylsi neljässä muussa cupin kilpailussa kymmenen parhaan joukkoon. Sprintticupin lopputuloksissa hän oli 14:s. Kaudella 2011–2012 hän oli toinen Roglan vapaan hiihtotavan sprintissä ja sprintticupin kokonaispisteissä seitsemäs. Tour de Skillä 2006–2007 hän sijoittui kolmanneksi sprinttikilpailussa Münchenissä. Crawford lopetti uransa keväällä 2014.
Aiheesta muualla

Chandra Crawford Kansainvälinen hiihtoliitto (FIS). (englanniksi)
Naisten sprinttihiihdon olympiavoittajat
Yoga Hosers

| Yoga Hosers |
| --- | --- |

Ohjaaja:  Kevin Smith
Käsikirjoittaja:  Kevin Smith
Tuottaja:   Elizabeth Destro  Jordan Monsanto  Jennifer Schwalbach Smith 
Säveltäjä:  Christopher Drake
Kuvaaja:  James Laxton
Leikkaaja:  Kevin Smith
Pääosat:   Harley Quinn Smith  Lily-Rose Depp 
Valmistustiedot
Valmistusmaa:  Yhdysvallat
Tuotantoyhtiö:   SModcast Pictures  Demarest Films  XYZ Films  Abbolita Productions  Destro Films  StarStream Media  Invincible Entertainment 
Levittäjä:  Netflix
Ensi-ilta:   2016-01-2424. tammikuuta 2016 (Sundancen elokuvajuhlat, Yhdysvallat)  2016-09-022. syyskuuta 2016 (Yhdysvaltain teatteriensi-ilta)  
Kesto:  88 minuuttia
Alkuperäiskieli:  englanti (esiintyy myös ranskan- ja saksankielistä dialogia)
Budjetti:  5 miljoonaa dollaria
Tuotto:  noin 40 000 dollaria
Edeltäjä:  Tusk
Seuraaja:  Moose Jaws
Aiheesta muualla
IMDb 
AllMovie
Infobox OKNimi-testi OK: 
Yoga Hosers on vuonna 2016 ensi-iltansa saanut Kevin Smithin ohjaama ja käsikirjoittama yhdysvaltalainen kauhukomediaelokuva, jonka pääosissa ovat Smithin tytär Harley Quinn Smith ja Lily-Rose Depp. Elokuvan muissa rooleissa ovat muun muassa Lily-Rose Deppin isä Johnny Depp, Justin Long, Austin Butler ja Adam Brody. Elokuva on suunnitellun True North -trilogian toinen osa ja vuonna 2014 ensi-iltansa saaneen Tusk-elokuvan spin-off-elokuva.
Yoga Hosers sai maailmanensi-iltansa vuoden 2016 Sundancen elokuvajuhlilla Yhdysvalloissa. Elokuva oli ilmestyessään taloudellinen floppi ja sai kielteisiä arvioita sekä kriitikoilta että yleisöltä.
Juoni

Joogaan hurahtaneet winnipegiläiset 15-vuotiaat bestikset Colleen McKenzie (Harley Quinn Smith) ja Colleen Collette (Lily-Rose Depp) rakastavat älypuhelimiaan ja vihaavat osa-aikatyötään kassaneiteinä lähikaupassa nimeltä Eh-2-Zed. Muinainen pahuus nousee maankuoren alta ja uhkaa tyttöjen osallistumista vuoden odotetuimpiin bileisiin. Taustalla kummittelee Kanadan oma Führer, Adrien Arcand (Haley Joel Osment). Colleenit yhdistävät voimansa kanadanranskalaisen, legendaarisen ihmismetsästäjän Guy Lapointen (Johnny Depp) kanssa taistellakseen muinaista pahuutta vastaan kaikkien seitsemän chakran avulla, yksi soturiasento kerrallaan.
Näyttelijät

| 0 | 1 | 2 |
| --- | --- | --- |
|  Harley Quinn Smith  | … |  Colleen McKenzie   |
|  Lily-Rose Depp  | … |  Colleen Collette   |
|  Johnny Depp  | … |  Guy Lapointe   |
|  Justin Long  | … |  Yogi Bayer   |
|  Austin Butler  | … |  Hunter Calloway   |
|  Adam Brody  | … |  Ichabod   |
|  Ralph Garman  | … |  Andronicus Arcane   |
|  Tony Hale  | … |  Bob Collette   |
|  Natasha Lyonne  | … |  Tabitha Collette   |
|  Haley Joel Osment  | … |  Adrien Arcand   |
|  Vanessa Paradis  | … |  neiti Maurice   |
|  Tyler Posey  | … |  Gordon Greenleaf   |
|  Génesis Rodríguez  | … |  neiti Wicklund   |
|  Jennifer Schwalbach Smith  | … |  neiti McKenzie   |
|  Sasheer Zamata  | … |  rehtori Invincible   |
|  Harley Morenstein  | … |  vessapaperimies   |
|  Jason Mewes  | … |  likainen poliisi   |
|  Jack Depp  | … |  lapsi   |
|  Christopher Drake  | … |  tyytymätön asiakas   |
|  Kevin Smith  | … |  bratzit, natsimakkarat   |
|  Kevin Conroy  | … |  kanadalainen Bat, Man!   |
|  Stan Lee  | … |  lähettäjä (cameorooli)   |
Tuotanto > Kehitys

Heinäkuussa 2014 Kevin Smith paljasti ennen Tuskin maailmanensi-iltaa tekevänsä spin-off-elokuvan Yoga Hosers, johon palaa Tuskin näyttelijäkokoonpanon näyttelijöitä.
Elokuvan nimi sai inspiraation kanadalaisen Simon Metken tapauksesta, josta Smith ja Scott Mosier keskustelivat podcast-sarjassaan SModcast vuoden 2014 alussa. Metke on edmontonilainen joogaohjaaja, jonka kotiin Kanadan ratsupoliisi teki ratsian vuonna 2014 ja löysi montrealilaisesta taidemuseosta vuonna 2011 varastettua taidetta. Podcast-sarjan jaksossa Mosier kuvitteli ratsupoliisin huutavan ”Avaa ovi, joogajuntti!” (”Open up, yoga hoser!”) Metken asunnon oveen koputtaessaan. Huhtikuussa 2014 Smith kertoi Yoga Hosersin olevan hänen seuraavan elokuvansa nimi. Elokuvassa Justin Longin näyttelemä erikoinen joogaopettaja Yogi Bayer perustuu Metken kuvailuihin tiedotusvälineissä.
Tuotanto > Kuvaukset

Yoga Hosersin kuvaukset alkoivat 19. elokuuta 2014 ja päättyivät 5. tammikuuta 2015. Elokuva kuvattiin Los Angelesissa ja Santa Claritassa.
Ensi-ilta

Yoga Hosers sai maailmanensi-iltansa Sundancen elokuvajuhlilla Yhdysvalloissa 24. tammikuuta 2016. Elokuvan maailmanensi-illassa Sundancen elokuvajuhlilla jaettiin eksklusiivisesti Kevin Smithin kirjoittamaa ja Jeff Quigleyn kuvittamaa sarjakuvaa Yoga Hosers: When Colleens Collide. Sarjakuva kertoo siitä, kuinka Colleenit tapasivat ja ystävystyivät. Laajemmalle yleisölle erikoissarjakuva julkaistiin sarjakuvakaupoissa myöhemmin vuonna 2017.
Yoga Hosersin ensimmäinen traileri julkaistiin 10. toukokuuta 2016. Teatteriensi-iltansa elokuva sai Yhdysvalloissa 2. syyskuuta 2016. Elokuva sai Suomessa ensi-iltansa Night Visions -elokuvajuhlilla 9. marraskuuta 2016. Suomessa se ei saanut teatterilevitystä, mutta se on julkaistu VOD:ina suoraan internetiin, missä se on saatavilla sekä myynti- että vuokraversiona.
Vastaanotto

Ilmestyessään Yoga Hosers oli taloudellinen floppi. Se tuotti maailmanlaajuisesti ainoastaan vajaat 40 tuhannen dollarin lipputulot.
Yoga Hosers on saanut niin elokuvakriitikoilta kuin yleisöltäkin murskakritiikkiä. Rotten Tomatoes -sivuston mukaan 24 prosenttia kriitikoista on antanut elokuvalle positiivisen arvosanan 3,7/10 keskiarvolla. Keräys perustuu 62 arviointiin, joista 15 ovat ”tuoreita” ja 47 ”mätiä”. Yli 2 500 käyttäjästä 35 prosenttia on antanut elokuvalle myönteisen arvosanan 2,7/5 keskiarvolla. Metacritic-sivuston mukaan 17 arvostelun perusteella elokuva on saanut 23 pistettä sadasta mahdollisesta. Metacriticin 57 käyttäjää on antanut elokuvalle keskiarvon 4,5/10.
Spin-off

Heinäkuussa 2014 Kevin Smith kertoi, että hänen True North -trilogiansa päättää elokuva Moose Jaws, jota hän on luonnehtinut ”Tappajahaiksi hirvellä”. Harley Quinn Smith ja Lily-Rose Depp uusivat roolinsa Colleeneina trilogian kolmannessa osassa. Moose Jaws on ollut vuosia kehitys- ja esituotantovaiheessa Smithin muiden elokuvahankkeiden vuoksi.
Aiheesta muualla

Yoga Hosers -elokuvan traileri Youtubessa
Yoga Hosers Rotten Tomatoes -sivustolla (englanniksi)
Yoga Hosers Metacriticissä (englanniksi)
Yoga Hosersin näyttelijöitä elokuvan maailmanensi-illassa vuoden 2016 Sundancen elokuvajuhlilla Park Cityssä Utahissa.
Charles Willson Peale

Omakuva vuodelta 1822.
Charles Willson Peale (15. huhtikuuta 1741 Chester, Marylandin provinssi – 22. helmikuuta 1827 Philadelphia, Pennsylvania) oli yhdysvaltalainen maalari, sotilas ja naturalisti. Hän on tunnettu Yhdysvaltain vapaussodan henkilöitä esittävistä maalauksista sekä museon perustamisesta.
Bruno Ganz

| Bruno Ganz |
| --- | --- |
 Bruno Ganz vuonna 2011.
Henkilötiedot
Syntynyt: 22. maaliskuuta 1941 Zürich, Sveitsi
Kuollut: 16. helmikuuta 2019 (77 vuotta) Zürich, Sveitsi
Ammatti:  näyttelijä
Puoliso:  Sabine Ganz (vih. 1965)
Lapset:  1
Näyttelijä
Aktiivisena:  1960–2019
Merkittävät roolit:  Amerikkalainen ystävä Nosferatu – yön valtias Berliinin taivaan alla Perikato
Aiheesta muualla
IMDb 
Elonet
Bruno Ganz (22. maaliskuuta 1941 Zürich – 16. helmikuuta 2019 Zürich) oli sveitsiläinen näyttelijä.
Ganz sai kansainvälistä mainetta Wim Wendersin ohjaamassa elokuvassa Amerikkalainen ystävä (1977), jossa hän näytteli pääosan vastanäyttelijänään Dennis Hopper. Hänen näyttelijäntöistään tunnetuin lienee Adolf Hitlerin rooli elokuvassa Perikato (2004), josta hänet palkittiin usealla elokuva-alan palkinnolla. Ganz näytteli myös muun muassa elokuvissa Berliinin taivaan alla (1987), Ikuisuus ja päivä (1994), Ennen kuin kaikki päättyy (1991) ja Mantsurian kandidaatti (2004). Ganz esitti toista pääosaa Lars von Trierin elokuvassa The House That Jack Built (2018).
Euroopan elokuva-akatemia myönsi hänelle vuonna 2010 elämäntyöpalkinnon.
Ganz kuoli paksusuolen syöpään 77-vuotiaana 16. helmikuuta 2019.
Valikoitu filmografia

Amerikkalainen ystävä (1977)
Nosferatu – yön valtias (1979)
Petosten kehässä (1981)
Berliinin taivaan alla (1987)
Niin kaukana, niin lähellä (1993)
Ikuisuus ja päivä (1998)
Leipää ja tulppaaneja (2000)
Luther (2003)
Mantsurian kandidaatti (2004)
Perikato (2004)
Baader Meinhof Komplex (2008)
Lukija (2008)
Unknown (2011)
The Counselor (2013)
The Party (2017)
The House That Jack Built (2018)
A Hidden Life (2019)
Aiheesta muualla

Bruno Ganz Internet Movie Databasessa. (englanniksi)
Bruno Ganzin muistokirjoitus Helsingin Sanomissa
Bruno Gama

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bruno Alexandre Vilela Gama
Syntymäaika: 15. marraskuuta 1987 (ikä 36)
Syntymäpaikka: Vila Verde, Bragan piiri, Portugali
Pelipaikka: oikea laitalinkki
Pituus: 175 senttimetriä
Seura
Seura: Deportivo La Coruña
Pelinumero: 16
Seurat
| Vuodet | Seura | O | (M) |
| 2004 | Braga | 1 | (0) |
| 2004–2006 | Porto B | 45 | (6) |
| 2005–2009 | Porto | 1 | (0) |
| 2006–2007 | → Braga | 15 | (0) |
| 2007–2009 | → Vitória Setúbal | 53 | (6) |
| 2009–2011 | Rio Ave | 59 | (5) |
| 2011– | Deportivo La Coruña | 41 | (9) |
 Seurajoukkueuran tilastot kattavat vain kansalliset sarjat, päivitetty 18. marraskuuta 2012.
Bruno Alexandre Vilela Gama (s. 15. marraskuuta 1987 Vila Verde, Bragan piiri, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan oikea laitalinkki.
Seurajoukkueura

Gama pelasi kasvattajaseurassaan Bragassa yhden ottelun vuonna 2004, minkä jälkeen hän siirtyi Portoon, jonka reservijoukkueessa Porto B:ssa pelasi parin kauden ajan. Vuosina 2005–2009 hän pelasi Porton edustusjoukkueessa vain yhden ottelun. Kaudeksi 2006–2007 Gama lainattiin takaisin Bragaan, jossa hän pelasi 15 ottelua ilman maalia ja kausiksi 2007–2009 Vitória Setúbaliin, jossa hän pelasi 53 ottelua tehden kuusi maalia.
Kaudeksi 2009–2010 Gama siirtyi Rio Aveen, jossa teki kahden kauden aikana 59 ottelussa viisi maalia. Kaudeksi 2011–2012 hän siirtyi Espanjan Segunda Divisiónissa pelanneeseen Deportivo La Coruñaan, jossa teki ensimmäisellä kaudellaan 29 ottelussa seitsemän maalia. Deportivo nousi kauden päätteeksi Primera Divisióniin.
Gama pelasi ensimmäisen ottelunsa Primera Divisiónissa 20. elokuuta 2012 Osasunaa vastaan. Ensimmäisen maalinsa hän teki 4. marraskuuta 2012 Mallorcan verkkoon.
Maajoukkueura

Gama edusti Portugalia vuoden 2003 alle 17-vuotiaiden EM- ja MM-kilpailuissa. Vuonna 2006 hän osallistui alle 19-vuotiaiden EM-kilpailuihin ja seuraavana vuonna alle 20-vuotiaiden MM-kilpailuihin.
Breaux Greer

| Mitalit | Mitalit | Mitalit |  |
| --- | --- | --- | --- |
|  Keihään mitalistit Andreas Thorkildsen (vasemmalla), Tero Pitkämäki ja Breaux Greer yleisurheilun MM-kilpailuissa Osakassa vuonna 2007. |  Keihään mitalistit Andreas Thorkildsen (vasemmalla), Tero Pitkämäki ja Breaux Greer yleisurheilun MM-kilpailuissa Osakassa vuonna 2007. |  Keihään mitalistit Andreas Thorkildsen (vasemmalla), Tero Pitkämäki ja Breaux Greer yleisurheilun MM-kilpailuissa Osakassa vuonna 2007. |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | keihäs |  |
Edward Ray Breaux Greer (s. 19. lokakuuta 1976 Houston, Texas, Yhdysvallat) on yhdysvaltalainen keihäänheittäjä. Hän on kahdeksankertainen Yhdysvaltain mestari ja Yhdysvaltain ennätyksen (91,29) haltija. Greer on pituudeltaan 188 cm ja painoi kilpauransa aikana 102 kg.
Greer on selviytynyt kahdesti kesäolympialaisten loppukilpailuun. Molemmilla kerroilla hän jäi loppukilpailun viimeiseksi sijalle 12. Edmontonin MM-kisoissa 2001 hän sijoittui neljänneksi. Vuonna 2004 hän voitti IAAF:n yleisurheilufinaalin silloisella ennätyksellään 87,68.
Vuonna 2007 Greeriä valmensi suomalainen Kari Ihalainen. Toukokuussa 2007 Greer heitti 90,71 ja paransi omaa ennätystään yli kolme metriä heittäen ensimmäistä kertaa urallaan yli 90 metriä. Hän oli kahdestoista 90 metrin ylittäjä nykykeihäällä. Kesäkuussa 2007 Yhdysvaltain mestaruuskisoissa hän voitti kahdeksannen mestaruutensa ennätystuloksellaan 91,29. Osakan MM-kisoissa 2007 Greer voitti pronssia tuloksella 86,21.
Yksityiselämä

Greer on toiminut laulajana yleisurheilijoista koostuvassa yhtyeessä nimeltä I Felt a Red Letter. Aikaisemmin yhtye tunnettiin nimillä Wristband Socks sekä Former Track Star.
Greer oli lukiossa hyvä baseball-syöttäjä ja uskoo, että olisi päässyt lajissa huipulle.
Greer on toiminut myös American Gladiators -televisiosarjan toisella tuotantokaudella gladiaattorina, nimenään Hurricane.
Vuonna 2016 Greer meni kihloihin vuonna 2012 tapaamansa yhdysvaltalaisen tv-tähden Katy Mixonin kanssa. Heillä on kaksi lasta.
Saavutuksia

| Kilpailu | Sija | Tulos | Paikka | Pvm |
| --- | --- | --- | --- | --- |
| Kesäolympialaiset 2000 | 12. | 79,91 | Sydney | 23.9.2000 |
| MM-kilpailut 2001 | neljäs | 87,00 | Edmonton | 12.8.2001 |
| IAAF Grand Prix -finaali | 5. | 82,63 | Melbourne | 9.9.2001 |
| Kesäolympialaiset 2004 | 12. | 74,36 | Ateena | 28.8.2004 |
| IAAF:n yleisurheilufinaali 2004 | voitto | 87,68 PB | Monaco | 19.9.2004 |
| MM-kilpailut 2007 | pronssia | 86,21 | Osaka | 2.9.2007 |
Parhaat tulokset

91,29 (1) Indianapolis 21.6.2007
90,71 (1) Carson 20.5.2007
88,73 (2) Oslo 15.6.2007
87,68 (1) Monaco 19.9.2004
87,65 (1) Walnut 17.4.2005
87,39 (1) Bergen 11.6.2004
87,25 (q) Athínai 26.8.2004
87,00 (4) Edmonton 12.8.2001
86,83 (1) Athens 10.4.2004
86,78 (q) Osaka 31.8.2007
Cheongjinin gwalliso-leiri

Keskitysleirin sijainti Pohjois-Korean kartalla.
Cheongjinin keskitysleiri eli gwalliso-leiri no. 25 (kor. 청진 제25호 관리소, Cheongjin je 25-ho gwalliso, hanja 淸津第二十五號管理所) on yksi Pohjois-Korean poliittisista gwalliso-vankileireistä. Se sijaitsee lähellä Cheongjinin kaupungin keskustaa. Kilometri itään siitä virtaa Susongjoki.[lähde? ]
Pohjois-Korean gwalliso-vankileirit
Gaecheonin vankileiri (no. 14) · Yodeokin keskitysleiri (no. 15)  · Hwaseongin keskitysleiri (no. 16) · Bukchangin keskitysleiri (no. 18) · Hoeryeongin keskitysleiri (no. 22) · Cheongjinin keskitysleiri (no. 25)
Consilium

Consilium tai consilium principis oli Rooman valtakunnassa keisarien neuvonantajista koostuva neuvosto. Neuvosto perustui tasavallan aikaisten virkamiesten neuvostoihin (consilium magistratuum). Augustus ja hänen seuraajansa kutsuivat koolle neuvoston kun hän katsoi sen aiheelliseksi. Aluksi neuvosto koostui keisarin läheisistä ystävistä. Consiliumin tehtäviin kuului auttaa keisaria lakiehdotusten ja hallinnollisten käskyjen valmistelussa. Consilium toimi kuitenkin vain neuvoa-antavana elimenä ja keisarin ei ollut pakko noudattaa sen ehdotuksia.  Ajan myötä consiliumin luonne muuttui. Hadrianus teki neuvostosta vakituisen ja sen jäsenyys oli elinikäinen. Hadrianuksen neuvostoon kuului juristeja, tärkeitä virkamiehiä ja senaattoreja. 200-luvulla consilium oli omaksunut ne tehtävät jotka aikaisemmin olivat kuuluneet senaatille.
Yogi Bear’s Cartoon Capers

| Yogi Bear’s Cartoon Capers |
| --- | --- |

Kehittäjä:  Blue Turtle
Julkaisija:  Cybersoft, Empire Interactive, Magifact
Suunnittelija:  Martin Wakeley
Julkaistu:  NA lokakuu 1994EU 24. marraskuuta 1994JP 3. tammikuuta 1995
Lajityyppi:  tasohyppely
Pelimuoto:  yksinpeli
Alusta:  SNES Sega Mega Drive
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK   : 
Yogi Bear’s Cartoon Capers (myös Adventures of Yogi Bear ja Yogi Bear) on Blue Turtlen kehittämä tasohyppelypeli, joka on julkaistu vuonna 1994 Super Nintendo Entertainment Systemille ja Sega Mega Drivelle. Peli perustuu animaatiohahmoon Jogi-karhu.
Juoni

Jogi-karhun täytyy pelastaa Jellystonen kansallispuisto huomatessaan sen tilalle olevan rakenteilla kemikaalitehtaita. Estääkseen tämän hänen täytyy kerätä mahdollisimman paljon eväskoreja ja taistella vastaan tulevia vihollisia, kuten näätiä ja haisunäätiä.